આપણા દેશ ભારતમાં પણ પશ્ચિમી સંસ્કૃતિના ફૂંકાયેલા પવનને કારણે વિવિધ ડે ઊજવવાનું શરૂ થયું છે તે મુજબ 15મી જૂન પેરન્ટ્સ ડે તરીકે વિશ્વમાં ઊજવાય છે, આ પેરન્ટસ ડે એ પશ્ચિમની સંસ્કૃતિની નીપજ છે, કારણ કે ત્યાં ગ્રેજ્યુએશન પછી દીકરા-દીકરી મા-બાપથી અલગ થાય છે. હવે આ દીકરા-દીકરી જુદાં રહેતાં હોવાં છતાં એક દિવસ મા-બાપને મળે, કંઈક ભેટ આપે અને ઋણ યાદ કરે તે માટે ઊજવાય છે, પરંતુ આ માત્ર વર્ષમાં એક જ વાર, જ્યારે આપણી સંસ્કૃતિમાં તો મા-બાપનું ઋણ અદા કરવા માત્ર 15મી જૂન જ નહિ, સમગ્ર આયખું ઓછું પડે. પ્રાચીન કાળમાં ગુરુકુળમાં જ્યારે વિદ્યાર્થીઓ અભ્યાસ કરતા ત્યારે અભ્યાસ પછી બ્રહ્મચર્ય આશ્રમમાંથી ગૃહસ્થ આશ્રમમાં પ્રવેશતા ત્યારે આચાર્ય ઉપદેશ આપતા કે માતૃદેવો ભવ, માતાને દેવ માન. પિતૃદેવો ભવ, પિતાને દેવ માન. આમ માતા-પિતાને દેવ માનવાની વાત ફક્ત આપણી સંસ્કૃતિએ જ કરી છે. માતા-પિતાને દેવ માનવા એટલે માતા-પિતાને સ્નેહ અને આદર આપવો સાચું જ છે કે ભગવાનને ભજવાથી મા-બાપ નથી મળતો, પણ મા-બાપને ભજવાથી ભગવાન અવશ્ય મળે છે, ખરુંને? સાચું જ છે કે…